TLUXE รายได้เพิ่ม-รายจ่ายลด หนุนงบ Q2/61 ขาดทุนลดลง 88.45% เหลือ 0.92 ลบ.
TLUXE รายได้เพิ่ม-รายจ่ายลด หนุนงบ Q2/61 ขาดทุนลดลง 88.45% เหลือ 0.92 ลบ. จากปีก่อนขาดทุน 7.96 ลบ. ขณะที่งวด 6 เดือนขาดทุนเพิ่มขึ้น 17.03% มาที่ 24.42 ลบ. จากปีก่อนขาดทุน 20.87 ลบ.
15 ส.ค. 2561

บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวขาดทุนลดลง เนื่องจากในไตรมาสที่ 2/61 บริษัทฯ และบริษัทย่อยมีรายได้รวม 541.12 ล้านบาท ประกอบด้วยรายได้หลักจากธุรกิจอาหารสัตว์และธุรกิจพลังงานไฟฟ้า และรายได้อื่นๆ เท่ากับ 513.71 ล้านบาท และ 27.41 ล้านบาทตามลำดับ ซึ่งคิดเป็นสัดส่วน 96.71% และ 3.29% ของรายได้รวมตามลำดับ บริษัทฯและบริษัทย่อย มีรายได้รวมเพิ่มขึ้น 19.67% เมื่อเปรียบเทียบกับไตรมาสเดียวกันของปีก่อน โดยธุรกิจหลักมีรายได้ เพิ่มขึ้น 16.81% เมื่อเทียบกับไตรมาสเดียวกัน
ขณะที่ ค่าใช้จ่ายในการขายและบริหารในไตรมาส 2/61 เท่ากับ 69.69 ล้านบาท ลดลง 5.49% เมื่อเทียบกับไตรมาสเดียวกันของปีก่อน โดยค่าใช้จ่ายที่ลดลงสาเหตุหลักเกิดจากในไตรมาส 2 กำไรจากอัตราแลกเปลี่ยนที่ยังไม่เกิดขึ้นจริง จำนวน 4.30 ล้านบาท ซึ่งในไตรมาส 2/60 เกิดขาดทุนจากอัตราแลกเปลี่ยนที่ยังไม่เกิดขึ้นจริงจำนวน 10.02 ล้านบาท
นอกจากนี้ ณ วันที่ 30 มิถุนายน 2561 บริษัทและบริษัทย่อยมีหนี้สินรวม จำนวน 2,550.37 ล้านบาท โดยลดลงจาก ณ วันที่ 31 ธันวาคม 2560 ซึ่งมีจำนวน 2,610.75 ล้านบาท หรือลดลง 2.31% ซึ่งเกิดจากเงินกู้ยืมระยะยาวที่ลดลง สัดส่วนของหนี้สินต่อส่วนของผู้ถือหุ้น ณ วันที่ 30 มิถุนายน 2561 และวันที่ 31 ธันวาคม 2560 เท่ากับ 2.46 เท่า และ
1.90 เท่า ตามลำดับ